Manuel Valls

Manuel Carlos Valls Galfetti (fransk: [ma.ny.ɛl vals], katalansk: [mənuˈɛɫ ˈβaʎs], født 13. august 1962 i Barcelona) er en fransk-spansk, sosialistisk politiker. Han var statsminister i Frankrike fra 31. mars 2014«Décret du 31 mars 2014 portant nomination du Premier ministre», Journal officiel de la République française, nr. 0077, 1. april 2014. til 6. desember 2016. Valls ble fransk statsborger i 1982.

 Liv og virke 
 Bakgrunn 
Manuel Valls er sønn av den katalanske far Xavier Valls (1923–2006) og hans hustru, den sveitsiske pedagogen, Luisangela Galfetti.Manuel Valls  (italiensk) - ti.ch/can/oltreconfiniti, lest 24. juli 2015. På grunn av familiebakgrunnen ble han firspråklig allerede i oppveksten (fransk, italiensk, katalank, spansk), som var i det venstreorienterte parisiske intellektuelle miljø.Frankfurter Allgemeine Zeitung, 2. April 2014, S. 8.

Valls studerte historie ved Université Panthéon-Sorbonne. I 1982 ble han fransk statsborger. I 1987 gitet han seg med Nathalie Soulié. Paret fikk fire barn. I 2010 ble Valls gift for annen gang, med fiolinisten Anne Gravoin.Die gefeierte und vorlaute Frau des Premiers Basler Zeitung Online lest 17. april 2014

 Politisk karrière 
Valls var innenriksminister i regjeringen til Jean-Marc Ayrault fra 16. mai 2012, til han ble statsminister i 2014. Han var medlem av den franske nasjonalforsamlingen 2002–2012 og borgermester i Évry 2001–2012.

Han var rådgiver for statsminister Michel Rocard, med ansvar for spørsmål knyttet til ungdom fra 1988 til 1991. Fra 1991 til 1997 var han kommunikasjonsrådgiver for statsminister Lionel Jospin.Qui est Manuel Valls, l'homme qui monte à gauche ? La Depeche, 9. mai 2012 

Manuel Valls var kandidat til å bli sosialistpartiets kandidat til det franske presidentvalget i 2012. Han havnet på femteplass i første runde og støttet kandidaturet til François Hollande i annen runde.Primaire socialiste: les principales réactions Paris Match, 9.oktober 2011

I desember 2016 kunngjorde Valls at han ville forsøke å bli president. Han trakk seg derfor som statsminister. Han ble 6. desember 2016 etterfulgt som statsminister av Bernard Cazeneuve. Valls tapte imidlertid sosialistpartiets primærvalg til Benoît Hamon.

I mai 2019 ble han valgt inn i byrådet i Barcelona. 

 Privat 
Manuel Valls er en uttalt tilhenger av fotballklubben F.C. Barcelona. Hans navnebror og fetter av hans far, har skrevet melodien til klubbens hymne.Manuel Valls ouvre les fenêtres de la musique  RadioClassique.france, 16. mai 2008

 Referanser 

Kategori:Franske politikere
Kategori:Franske statsministere
Kategori:Franske borgermestere
Kategori:Spanske politikere
Kategori:Personer fra Paris
Kategori:Personer fra Barcelona